**Ministru kabineta noteikumu projekta**

**„Noteikumi par Latvijas būvnormatīvu LBN 241-15 „Dabasgāzes iekšējo gāzesvadu sistēma”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 241-15 „Dabasgāzes iekšējo gāzesvadu sistēma”” (turpmāk – būvnormatīvs) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Noteikumi par Latvijas būvnormatīvu LBN 241-15 „Dabasgāzes iekšējo gāzesvadu sistēma”” mērķis ir noteikt tehniskās prasības dabasgāzes iekšējo gāzesvadu sistēmām. Atbilstoši Būvniecības likuma pārejas noteikumu 2. punktam Latvijas būvnormatīvs LBN 241-03 „Iekšējās gāzesvadu sistēmas un gāzes iekārtas” ir piemērojams ne ilgāk kā līdz 2015.gada 1.jūlijam. Līdz ar to, līdz šim laikam ir nepieciešams izdot jaunu atbilstošu būvnormatīvu, lai noteiktu projektēšanas prasības gāzes iekšējai gāzesvadu sistēmai. Lai uzlabotu būvnormatīva uzskatāmību pašlaik spēkā esošais normatīvs sadalīts uz jauno būvnormatīvu dabasgāzei un jauno būvnormatīvu sašķidrinātajai naftas gāzei. Jaunais būvnormatīvs pēc būtības būtiski nemaina līdz šim noteiktās projektēšanas un būvniecības prasības dabasgāzes iekšējai gāzesvadu sistēmai, kas ietvertas Latvijas būvnormatīvā LBN 241-03 „Iekšējās gāzesvadu sistēmas un gāzes iekārtas”. Turklāt jaunajā būvnormatīvā paredzēts, ka gadījumos, kad gāzapgāde ir ar dabasgāzi un plānota pāreja uz apgādi ar sašķidrināto naftas gāzi gāzes vadu sistēma jāprojektē tā, lai to būtu iespējams vēlāk izmantot sašķidrinātai naftas gāzei. Tehniskās prasības sašķidrinātās naftas gāzes iekšējo gāzesvadu sistēmām ir noteiktas Latvijas būvnormatīvā LBN 243-15 „Sašķidrinātās naftas gāzes iekšējo un ārējo gāzesvadu sistēma”. Dabasgāzes iekšējo gāzesvadu sistēma šī būvnormatīva izpratnē ir dabasgāzes cauruļvadu sistēma (gāzes regulēšanas iekārtas, caurules, veidgabali, noslēgierīces, vārsti, izpūšanas sveces u.c. no ievada noslēgierīces līdz gāzes iekārtai) un gāzes iekārta. Būvnormatīvs nosaka tehniskās prasības gāzesvadu sistēmas ar maksimālo darba spiedienu līdz 1.6 MPa (16 bar) projektēšanai, būvdarbiem un pieņemšanai ekspluatācijā dzīvojamās un nedzīvojamās ēkās.Būvnormatīvs satur precizētus terminus. Būvnormatīvā izmantotie termini un skaidrojums ir atbilstošs Būvniecības likumam un tam saistošajiem normatīvajiem aktiem, kā arī Enerģētikas likumam. Gāzesvadu sistēmu projektē, būvē un ekspluatē tā, lai nodrošinātu tās drošu, energoefektīvu un inženiertehniskās kvalitātes principiem atbilstošu lietošanu visā tās ekspluatācijas laikā. Gāzesvadu sistēmas ekspluatācija un remontdarbi veicami atbilstoši Latvijas valsts standartam Nr.445 „Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 MPa (16 bar) ekspluatācija un tehniskā apkope” prasībām.Jāņem vērā, ka gāzes aparātiem ir saistoši arī tādi normatīvie akti, kā Ministru kabineta 2001.gada 10.aprīļa noteikumi Nr.163 „Noteikumi par iekārtām, kurās tiek izmantots gāzveida kurināmais”. Gāzes aparātu energoefektivitātei saistoši ir tādi ES tiesību akti, kā Regula Nr. 811/2013 (2013. gada 18. februāris), ar ko Eiropas Parlamenta un Padomes Direktīvu 2010/30/ES papildina attiecībā uz telpu sildītāju, kombinēto sildītāju, telpu sildītāja, temperatūras regulatora un saules enerģijas iekārtas komplektu un kombinētā sildītāja, temperatūras regulatora un saules enerģijas iekārtas komplektu energomarķējumu, Regula Nr.812/2013 (2013. gada 18. februāris), ar ko Eiropas Parlamenta un Padomes Direktīvu 2010/30/ES papildina attiecībā uz ūdenssildītāju, karstā ūdens tvertņu un ūdenssildītāja un saules enerģijas iekārtas komplektu energomarķējumu, un Direktīva Nr.2009/125/EK (2009. gada 21. oktobris), ar ko izveido sistēmu, lai noteiktu ekodizaina prasības ar enerģiju saistītiem ražojumiem.Papildus drošības prasības būvnormatīvā ir izvirzītas, izvietojot ēku pagrabos apkures un karstā ūdens sagatavošanas gāzes iekārtas, kuru kopējā nominālā siltuma jauda nepārsniedz 500 kW – šādos gadījumos papildus gāzes noplūdes detektoram un dabasgāzes koncentrācijas padeves automātiskās atvienošanas ierīcei turpmāk būs jāparedz mehāniskā ventilācija. Tulkojums valsts valodā obligāti piemērojamiem Latvijas nacionālajiem standartiem tiks nodrošināts Latvijas Nacionālās standartizācijas institūcijas „Latvijas standarts” interneta mājaslapā līdz 2016.gada 1.jūlijam. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums var ietekmēt jebkuru personu, kura ierosinās un veiks dabasgāzes iekšējo gāzesvadu sistēmas būvniecību, kā arī institūcijas, kuras iesaistītas būvniecības procesā. Regulējums attiecas uz būvspeciālistiem. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par būvnormatīva pārstrādi sabiedrība tika papildus informēta Ekonomikas ministrijai ievietojot projektu mājaslapāBūvnormatīvā paredzētais tiesiskais regulējums nemaina būtiski līdzšinējo spēkā esošo regulējumu.Būvprojekta saturs apspriests dabasgāzes un sašķidrinātās naftas gāzes nozares speciālistiem. |
| 2. | Sabiedrības līdzdalība projekta izstrādē  | Par būvnormatīva pārstrādi sabiedrība tika papildus informēta Ekonomikas ministrijai ievietojot projektu mājaslapā Būvprojekta saturs apspriests dabasgāzes un sašķidrinātās naftas gāzes nozares speciālistiem. |
| 3. | Sabiedrības līdzdalības rezultāti  | Izteiktie nozares speciālistu ieteikumi tika ņemti vērā, izstrādājot būvnormatīvu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to būvnormatīva izpilde neietekmēs institūciju cilvēkresursus. |
|  3. |  Cita informācija | Nav. |

*Anotācijas III, IV un V sadaļa - projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

26.06.2015 15:38

868

J.Čudars,

67013248, Janis.Cudars@em.gov.lv